Afrikinės nendryninės žiurkės

Afrikinės nendryninės žiurkės (Thryonomyidae) – graužikų (Rodentia) šeima, kurioje yra viena gentis su dviem rūšimis:
 Mažoji nendryninė žiurkė (Thryonomys gregorianus)
 Didžioji nendryninė žiurkė (Thryonomys swinderianus)

 Paplitimas 
Paplitusios Afrikoje, išskyrus Sacharą. Gyvena pelkėtose vietose, upių ir ežerų pakrantėse.

 Išvaizda 
Kūno ilgis 35–60 cm. Sveria apie 3–6 kg, o kai kuriais atvejais iki 10 kg. Tai tvirto kūno sudėjimo graužikai, kurių kailis rusvas ir išmargintas geltona arba pilka spalva.

 Veisimasis 
Patelės bent kartą per metus atsiveda 2–4 ​​jauniklius, o kai kuriose vietovėse ir dažniau. Afrikinės nendryninės žiurkės lytiškai subręsta ir gali daugintis 6 mėnesių amžiaus.

 Mityba 
Žolėdžiai, daugiausia minta savanos ir vandens žolėmis, o kartais ir medžių šaknimis, gumbais, žieve, vaisiais, grūdais ar riešutais. Kartais įsiveržia į dirbamos žemės plotus ir maitinasi cukranendrėmis, todėl laikomi kenkėjais.

 Šaltiniai 

Kategorija:Graužikai